เรื่องร้องเรียน: แจ้งเรื่องมีคนสร้างบ้านขยายอนาเขตมาถึงทางเท้า และตั้งสิ่งของไว้บนถนนหน้าบ้านตัวเอง มาใช้ทางเท้าทำอาหารขายแล้วเทน้ำลงพื้นถนน
การดำเนินการของเจ้าหน้าที่: ขอบคุณที่ท่านช่วยสอดส่องดูแลและแจ้งปัญหาให้สำนักงานเขตประเวศทราบ เรื่องปัญหานี้ได้มอบหมายให้ฝ่ายเทศกิจ สั่งการงานตรวจและบังคับการ จัดเจ้าหน้าที่เทศกิจชุดสายตรวจ 251 ตรวจสอบเหตุร้องเรียนกรณีดังกล่าวตามอำนาจหน้าที่แล้ว โดยตรวจซ้ำหลายครั้ง และแจ้งประชาสัมพันธ์ให้ผู้กระทำความผิดตั้งวาวสิ่งของบนผิวถนนทำการแก้ไขเหตุดังกล่าว ซึ่งได้ทำการแก้ไขแล้วในเรื่องการตั้งวางสิ่งของกีดขวางบนผิวจราจรเรียบร้อยแล้ว และบริเวณหน้าบ้านไม่มีทางเท้า ในส่วนสิ่งปลูกสร้างหรือบ้านหลังดังกล่าว ได้ปลูกสร้างก่อนที่จะยกพื้นที่ถนนให้เป็นที่สาธารณะ เมื่อปี พ.ศ. 2538 ซึ่งพื้นที่การก่อสร้างนั้นบางส่วนอาจจะมีผลกระทบกับหลักกฎหมายท้องถิ่น ปัจจุบันจะอยู่ในอำนาจหน้าที่ของฝ่ายโยธา ควบคุมอนุญาต
ความเห็นของผู้แจ้ง: บ้านหลังนี้ เทน้ำสกปรก ลงพื้นถนนทุกเช้า ช่วงเวลา 7.00-8.00  เพราะเค้าล้างสิ่งของที่ทำแกง ซึ่งส่งกลิ่นทุกวัน เวลาขับมอไซร์ทับน้ำล้างสิ่งของ เวลามันกระเด็นคือสกปรก ทำไมเทศกิจไม่มาจับปรับทุกเช้าค่ะ  ถนนเป็นของส่วนของส่วนรวม ไม่ใช่ส่วนตัวทำไมเค้าถึงได้สิทธิ์ ใช้พื้นที่ถนนตรงนี้ คนเดียวค่ะ บ้านหลังนี้ต่อเติมได้ไม่นานไม่เกิน5ปี ซึ่งหลังปี2538ที่ถนนเป็นของหลวงแล้ว และการต่อเติมแบบนี้ได้รับอนุญาตจากเขตด้วยหรือค่ะ มีเอกสารในการขอต่อเติมไหม ขออนุญาตจากเขตได้หรือแบบนี้ ฝากไว้ค่ะ อย่าต้องให้มีคนเอาไปลงติ๊กต๊อกแล้วค่อยมา แก้ไขปัญหา ค่ะ
พื้นที่: แขวงประเวศ เขตประเวศ กรุงเทพมหานคร